K.B. Hallen

K.B. Hallen er en multiarena på Peter Bangs Vej på Frederiksberg. I hallen afholdes koncerter med plads til 4.500 personer, sportsbegivenheder med plads til 2.500, messer, udstillinger og loppemarkeder. Den er centrum i et stort anlæg bestående af flere mindre haller, 5 ejendomskomplekser, et udendørs svømmebassin, tennis- og fodboldbaner.

Oprindelig var K.B. Hallen hjemsted for Kjøbenhavns Boldklub, stiftet i 1876. Fodboldklubben FC København, som har KB som moderklub, træner til daglig på KB's anlæg. Også KB's tennis- og cricketafdeling holder til her. Landskampe og pokalfinaler i volleyball og basketball blev som regel spillet i hallen, og hallen havde indtil 2003 lagt gulv til nogle af verdens bedste tennisspillere i turneringen Copenhagen Open. Tennisstjerner som Martina Hingis, John McEnroe, Boris Becker, m.fl. har man også kunnet opleve i K.B. Hallen.

Hallens tag og indre blev ødelagt af en voldsom brand i september 2011.

K.B. Hallens historie 
Den oprindelige K.B. Hallen blev set som et socialt og velfærdsfremmende, funktionalistisk hovedværk og et af de få eksempler i Danmark på den europæiske organisk/skulpturelle modernistiske version stilen af Bauhaus-skolen, som bl.a. Le Corbusier, Arne Jacobsen og Jørn Utzon også eksperimenterede med. Den stod i sin tid færdig og blev indviet 22. april 1938 af Kong Christian X, og var dengang Europas største private sportsanlæg.

Arkitekt Hans Hansen stod som hovedansvarlig. Ingeniør på projektet var specialist i forspændt beton, Christen Ostenfeld, og multikunstneren, forfatteren, formgiveren, Poul Henningsen, var dybt involveret i projekteringen af K.B. Hallen, og designede bl.a. en speciel KB lampe. I en tilstødende festsal, kaldet Pejsesalen, med den to etager høje organisk formede pejs, har tegneren Sikker Hansen udført vægmalerier af sportsudøvende mænd og kvinder samt af arbejdere i gang med konstruktion af hallen.

I sommeren 1944 udførte de danske nazister i Schalburgkorpset en terroraktion rettet mod K.B. Hallen, hvor en bombe blev sprængt. Store dele af inventaret og alle glaspartier blev tilintetgjort, men selve betonkonstruktionen var intakt, og et halvt år efter befrielsen blev hallen atter åbnet.

Bagerst i hallen var der et lille museum, hvor der i billede og tekst blev fortalt om klubbens og hallens historie.

Hallen blev fredet af Kulturarvsstyrelsen i forsommeren 2011.

Branden og dens konsekvenser 

Onsdag den 28. september 2011 – 4 måneder efter fredningen – blev den store hal voldsomt skadet af en brand. Taget stod ikke til at redde og hallen brændte helt ud indvendig. Det lykkedes dog brandvæsenet at redde de bagerste haller af den lange bygning. Idet bygningen var fredet, da branden fandt sted, ønskede Kulturstyrelsen oprindeligt, at hallen skulle genopbygges.

Ejeren KB og Frederiksberg kommune ønskede ikke at genopbygge hallen i dens originale udformning, bl.a. fordi klubbens rådgivende ingeniørfirma, COWI, hævdede, at brandskaderne i betonstrukturerne var så omfattende, at en genopbygning kun ville kunne ske efter nugældende regler.

I november 2013 besluttede Kulturstyrelsen så at affrede bygningen, hvilket betød, at KB ikke var forpligtet til at genopbygge hallen. Kulturstyrelsen lagde til grund for sin beslutning, at en genopbygning af K.B. Hallen efter nugældende regler ville blive så dyr, at det ville være ude af proportioner i forhold til resultatet.

Den 20. februar 2015 begyndte nedrivningen af den gamle K.B. Hallen.

Genopbygning 
I efteråret 2017 påbegyndtes genopbygningen af den nye K.B. Hallen, der blev indviet af Kronprins Frederik den 5. december 2018.

Stålkonstruktionen til genopbygningen blev i august 2019 kåret som vinder af Den Europæiske Stålpris 2019, med præmiering den 14. oktober 2019 i Bruxelles, Belgien. K.B. Hallen vandt prisen for sin kreative og exceptionelle brug af stål. Den enige dommerkomité fra The European Convention for Constructional Steelwork (ECCS) der uddeler prisen fremhæver konstruktionens enkelthed, hvor stålbuerne understøtter elementer af beton og indgår i både tag- og dækkonstruktioner. Den præmierede stålkonstruktion til genopbygningen blev til i et samarbejde mellem K.B. Hallen som bygherre, Christensen & Co. Arkitekter, Rambøll som rådgiver, Einar Kornerup A/S som entreprenør, og Give Steel som stålleverandør.  

Den officielle genåbning af K.B. Hallen fandt sted den 24. januar 2019, hvor 12 danske artister, heriblandt Alex Vargas, Hugo Helmig og Katinka fejrede den legendariske arenas genetablering i det københavnske kulturlandskab.

Begivenheder

Koncerter 
 13. april 1939: Duke Ellington
 27. juli 1939: Richard Tauber
 1946: Don Redman Orchestra
 2. oktober 1947: Louis Armstrong
 5. oktober 1949: Louis Armstrong (igen)
 1950: Beniamino Gigli
 1950: Duke Ellington (igen)
 29. og 30. september 1952: Louis Armstrong All Stars with Velma Middleton (igen)
 1953: Dizzy Gillespie
 1953: Oscar Peterson Trio
 1953: Stan Kenton Orchestra
 1954: Count Basie Orchestra
 1954: Woody Herman & His Third Herd
 1954: Sarah Vaughan
 1954: Illinois Jacquet Orchestra
 1954: Mary Lou Williams Trio
 1954: Coleman Hawkins Quartet
 1954: Lionel Hampton Orchestra
 12. og 13. oktober 1955: Louis Armstrong (igen)
 14. november 1956: Modern Jazz Quartet med Miles Davis og Lester Young
 4. oktober 1956: Ib "Rock" Jensen og Preben Uglebjerg samt kapelmestrene Ib Glindemann og Peter Plejl (Danmarks første rock'n'roll-koncert)
 1958: Dave Brubeck Quartet
 1958: Duke Ellington Orchestra
 1959: Duke Ellington (igen)
 1959: Count Basie Orchestra
 1959: Kid Ory & His New Orleans Jazzband
 1959: Art Blakey & The Jazz Messengers
 1961: Louis Armstrong (igen)
 22. april 1963: Festkoncert i anledning af KB-Hallens 25 års jubilæum. Det Kgl. Kapel under ledelse af John Frandsen og med Arthur Grumiaux som solist.
 4. juni 1964: The Beatles
 4. oktober 1964: Miles Davis (igen)
 25. september 1965: The Who
 1. maj 1966 Bob Dylan (El-guitar i 2. sæt)
 1966: The Rolling Stones
 8. november 1969: Fleetwood Mac
 6. december 1969: Ten Years After + Gasolin
 14. marts 1970: Love + Procol Harum
 28. april 1970: Simon & Garfunkel
 3. september 1970: Jimi Hendrix
 2. december 1970: Frank Zappa
 12. december 1970: Black Sabbath
 18. april 1971: Black Sabbath (igen)
 27. maj 1971: The Band
 23. oktober 1971: Procul Harum, Dr. Dopo Jam, Vannis Aften
 21. november 1971: Frank Zappa (igen)
 23. november 1971: Leon Russel, Freddie King, Grease Band
 21. februar 1972: Steve Miller Band
 26. februar 1972. Alice Cooper, Flo and Eddie, Ansley Dunbar
 21. august 1972: The Who (igen)
 25. august 1972: The Who (igen)
 21. september 1972: Stephen Stills/Manassas
 10. og 11. november 1972: Pink Floyd
 1. marts 1972: Deep Purple
 2. marts 1973: Led Zeppelin
 18. august 1973: Frank Zappa (igen)
 9. november 1973: Slade
 9. december 1973: Deep Purple (igen)
 20. juni 1974: Eric Clapton
 20. september 1974: Frank Zappa (igen)
 14. og 22. november 1974: Slade (igen)
 14. maj 1975: Jack Bruce
 5. april 1989: Ozzy Osbourne
 1989: The Cult og Aerosmith
 19. februar 1990: Eric Clapton
 27. november 1992: Keith Richards
 13. november 1994: Status Quo
13. februar 1995: Beastie Boys
 8. oktober 1996: Def Leppard
 19. november 1996: Jamiroquai
 21. maj 1998: Massive Attack
 9. december 1998: Marilyn Manson
 12. maj 2000: Van Morrison
 10. maj 2001: Alice Cooper
 29. november 2001: Rammstein
 10. december 2003: Busta Rhymes
 12. februar 2004: The Darkness
 14. & 15. februar 2004: Kraftwerk
 22. oktober 2004: The Prodigy
 14. juni 2005: Slipknot, Papa Roach og Helmet
 25. marts 2006: Mew
 6. og 7. maj 2006: Radiohead
 5. september 2006: B.B. King
 4. december 2006: Busta Rhymes (igen)
 10. april 2007: My Chemical Romance
 14. Oktober 2007: Manu Chao
 4. april 2008: Portishead
 22. juni 2008: Duran Duran
 13. november 2008: Slipknot (igen)
 17. juni 2009: Morrissey
 31. juli 2009: Lady Gaga
 1. december 2009: Paramore
 8. december 2009: Pet Shop Boys
 9. april 2010: Dizzy Mizz Lizzy
 20. juli 2010: Toto
 20. november 2010: Disturbed, Papa Roach (igen), Buckcherry og Halestorm (Taste of Chaos-turné)
 27. november 2010: Deftones og Coheed and Cambria
 4. marts 2011: Den Gale Pose
 30. juni 2011: Toto (igen)
 12. juli: 2011: Joe Bonamassa/Black Country Communion
 04.november 2022: Topsoe Band

Årstal mangler 
 Leo Mathisens Orkester
 Niels Foss' Orkester
 D-A-D
 Sort Sol
 Thomas Helmig
 Dizzy Mizz Lizzy
 Kashmir
 TV-2 (2020)
 Nephew
 L.O.C.
 Arcade Fire
 Aerosmith
 Alice In Chains
 Beastie Boys
 Beck
 James Blunt
 Michael Bublé
 Björk
 Black Crowes
 Nick Cave
 Alice Cooper
 The Chemical Brothers
 Cypress Hill
 4 Non Blondes
 Foo Fighters
 Green Day
 Kraftwerk
 Kings of Leon
 Megadeth
 Oasis
 Pantera
 Katy Perry
 Public Enemy
 Run DMC
 David Lee Roth
 Smashing Pumpkins
 Simply Red
 Slayer
 Soundgarden
 The Strokes
 The Serchers
 The Pretty Things

Sportsbegivenheder 
 1967: III Verdensmesterskab i Gymnastique moderne, den 18.-19. november
 2007: John McEnroe spiller mod blandt andre Björn Borg

Andet 

 1947: Stan Laurel & Oliver Hardy optræder
 1950: Winston Churchill holder tale
 1962: Sejl og Motor-udstilling
 1969: Verdens første sexmesse afholdes

Se også 
 KB Hallen Station er navnet på en S-togsstation ca. 100 m fra hallen.

Referencer

Eksterne henvisninger 

 K.B. Hallens hjemmeside
 Meddelelse om fredning 
 K.B. Hallens brand (kortfilm) 28. september 2011
 K.B. Hallen i arkitekturbilleder.dk 

Begivenheder i 2011
Brande
Etableret i 1938
Bygninger, konstruktioner og anlæg på Frederiksberg
Fredede bygninger, konstruktioner og anlæg i Frederiksberg Kommune
Idrætshaller i Danmark
Kjøbenhavns Boldklub
Spillesteder i København